
सरल और आसान भाषा में लिखी गई यह किताब सांसारिक जीवन में प्यार और पति-पत्नी के प्यार और उनके तथा परिवार के सम्बन्धों पर लिखी गई है। जो जीवन में आने वाली समस्याओं का समाधान बताती है। ताकि हमारा सांसारिक जीवन सुखमय हो और किस तरह से पति-पत्नी इस जीवन में आनंदपूर्वक जीवन का आनंद उठा सकें तथा अपने सम्बन्धों को प्रेम पूर्ण बना कर अपने जीवन को उत्सव बनाया जाए! कैसे जीवन को धरती का स्वर्ग बनाएं ? वे कौन सी शक्तियाँ हैं जो हमें जीवन की हर समस्या का समाधान देती हैं। अपने जीवन को स्वर्ग बनाना अपनी सोच पर निर्भर करता है। 

इस किताब को लिखने का मकसद ही असल में जीवन किस तरह सफल, खुशहाल, तथा धर्म का पालन करते हुए जीना कैसे चाहिए इन्हीं बातों पर जोर दिया गया है। यही इसका सही उद्देश्य है। ताकि हम एक स्वस्थ, प्यार भरा, खुशियों भरा समाज बना सके। 

ताकि एक हँसता हुआ जीवन और हँसता हुआ समाज निर्मित हो और किस तरह हमारा भविष्य उज्जवल हो सकें। क्योंकि प्रेमपूर्ण समाज ही एक खुशहाल और सभ्य समाज का निर्माण कर सकता है।

आशा है यह पुस्तक हमारे नवयुवकों को जीवन की आशाओं को पूर्ण करने में एक नया हौंसला, नई सोच, प्यार भरा समाज विकसित करने में सहायक होगी। इसी आशा के साथ मैं हर पाठक को सादर प्रणाम करता हूँ और आशा करता हूँ कि पाठक मेरा प्रणाम स्वीकार कर मुझे कृतार्थ करेंगे। फिर भी अगर कोई भूल रह गई है तो मुझे माफ करने का कष्ट करें।    

धन्यवाद

सबसे पहले तो मैं अपने गुरू तथा उस परमपिता परमात्मा का शुक्रगुजार हूँ जिसकी असीम कृपा से मैं ये विचार व्यक्त कर पाया हूँ। जिन शक्तियों ने मुझे ये प्रेरणा प्रदान की, जो हमेशा हमारे साथ हैं। जिस कारण हम अपने हर क्षण को उत्सव रूप दे पाएं और जीवन को समृद्ध तथा खुशहाल बना सकें। जीवन को जीवन्तता से भर पाएं।  

प्रिय पाठकों, यह किताब मेरे और मेरे सहयोगियों के साझा विचारों का सम्मिश्रण है। यह किताब समाज की नई पीढ़ी के लिए वरदान साबित होगी। मुझे गर्व है कि मैं नई जनरेशन को कुछ नया दे पाया हूँ। 

आशा है नई पीढ़ी इसको समझ पाए तथा इस तोहफे को कबूल करेगी और अपने जीवन को खुशहाल बना पाएगी और एक नये सभ्य तथा प्यार भरा समाज बना पाएगी। असल में ये किताब पूरे समाज के लिए है तथा समाज के जीवन के विचारों पर आधारित सोच है। जिसमें जीवन के तज़ुर्बे का सार है। 

इस किताब में समाज, परिवार, प्यार और सामाजिक रिश्तों पर प्रकाश डाला गया है। अगर इस किताब से हमारा समाज कुछ प्रेरणा ले पाए तो मैं अपने आप को धन्य समझूंगा। आशा करता हूँ कि हमारी युवा पीढ़ी पति-पत्नी और इस किताब का हर पाठक इन विचारों पर अमल करेगा। जिससे सभ्य समाज का निर्माण हो।   

इसी आशा के साथ मैं हर पाठक को सादर प्रणाम करता हूँ। मेरा निवेदन है कि हर पाठक मेरे प्रणाम को स्वीकार कर मुझे कृतार्थ करें।  

अध्याय-1

प्यार और संसार

प्यार शब्द का अर्थ-  

प्यार एक शब्द ही नहीं बल्कि यह आत्मा से निकली हुई आवाज़ है। इस आत्मिक भावना ने ही इस शब्द को जन्म दिया है। आत्मा परमात्मा का रूप है। प्यार भगवान का दूसरा नाम है। लेकिन हमारी युवा पीढ़ी जो पढ़ने लिखने के बाद भी इस शब्द के असली अर्थ को समझ ही नहीं पाई। प्यार शब्द बोल देने से ही प्यार नहीं हैं। जिसे आज की नई पीढ़ी लव कहती है। वो शब्द प्यार नहीं है। बल्कि इसका अर्थ बहुत व्यापक हैं, जिससे ये संसार बनता है और चलता है। प्यार के कई रूप है जैसे माँ-बाप का प्यार, भाई बहन का प्यार, पशु-पक्षियों से प्यार, पेड़ पौधों और फूलों से प्यार, जो चीज मन को भाए उससे प्यार, रिश्ते-नातों से प्यार तथा पति-पत्नी से प्यार यानि हम अपनी चाहतों से प्यार करते हैं। इस तरह प्यार के कई रूप हैं। जो हमारी आत्मा से यानि अन्दरूनी भावना से आता है। 

खैर मैं आत्मा के बारे में ज्यादा तो नहीं जानता क्योंकि ये अध्यात्म का विषय है और अध्यात्म बहुत गहरे में आत्मा और परमात्मा को पाने की खोज है। जिससे मनुष्य अपने आप को जान लेता है। अतः इसमें मेरा तजुर्बां ना के बराबर है। परन्तु हम प्यार शब्द पर ही बात करते हैं। इस वक्त हमारा विषय यही है। प्यार करना अलग बात है और प्यार होना अलग बात है। प्यार करना बांधने जैसा लगता है। प्यार होने से का अर्थ आज़ादी यानि स्वतंत्रता का एहसास होना हैं। इसलिए प्यार बनावटी ना होकर अपने अन्दर से आने वाली एक भावना हैं जिसे हम प्यार कहते हैं। प्यार से ही घर बनता है या यूँ कहें कि प्यार से ही संसार की उत्पत्ति है। प्यार बहुत गहरा अर्थ लिए हुए है।   

अतः इस प्यार से ही पति-पत्नी बनते हैं। प्यार कोई लेना देना नहीं होता प्यार समर्पण होता है। कोई शर्त प्यार की नहीं होती, कोई एग्रीमैंट नहीं होता, कोई समझौता नहीं होता। बस प्यार तो प्यार हैं स्वयं लुट जाना और लुटाने का नाम प्यार है। प्यार कोई व्यापार नहीं है। प्यार लेने का नाम नहीं है। बस प्यार में अपना सब कुछ दे देना होता है। अबल तो हम दे ही चुके होते है अपना सब कुछ और कुछ देने को रह ही नहीं जाता। बस अपने आप मिल गया होता है, वही सब कुछ है। प्यार सौदेबाजी या लालच नहीं होता। प्यार में जुड़ाव होता है बल्कि जुड़ ही गए होते हैं। फिर चाहे हम कितनी ही दूर रहे। इससे कोई फर्क नहीं पड़ता। प्यार में सब कुछ प्यारे का होता है यानि अपना कुछ भी नहीं होता या यूं कहे कि सब कुछ अपना ही हो जाता है।

प्यार बहुत जि़म्मेदाराना शब्द है अपने आप में। इसको निभाने के लिए बहुत हिम्मत चाहिए परन्तु ये बहुत आसान भी है। अगर हम इसे ठीक से समझे। इसमें और कोई चाहत नहीं रह जाती बस एक भरोसा रह जाता है और कुछ हिसाब कुछ सोचना नहीं रह जाता। फिर बस एक प्यार बचा रह जाता है। और फिर प्यार हवस भी नहीं है। जिसको आज हमारी नई पीढ़़ी प्यार का नाम देती है। इसलिए हमारी नई पीढ़ी ने प्यार शब्द को बदनाम कर दिया है। अतः प्यार शब्द को हमारी नई पीढ़ी युवा पीढ़ी समझ ही नहीं पाई। जिस वजह से आज हमारे समाज मेें क्रूरता फैल रही है। 

प्यार एक तरफा भी नहीं होता। ये दोनों तरफ से होता है। प्यार कोई जबरदस्ती भी नहीं है ये तो एक बीज की तरह उगता हैं और पेड़ बन जाता है तब कहीं प्यार के फूल लगते हैं और हम इनको देखकर खुश हो जाते हैं। इसी तरह से प्यार में जब हम हो जाते हैं तो हमें अत्यंत खुशी मिलती है। और फिर हम प्यार मय हो जाते हैं। यानि खुशी से सराबोर हो जाते हैं आनन्दित हो जाते हैं या यूं कहे कि प्यार एक साधना है परमात्मा की जो सृष्टि का रचियता है या उसे एक शक्ति का नाम दें। बस साधना हुई और घट गया प्यार।  

इसलिए प्यार के सभी रूपों में मनुष्यता के लिए मेरे अनुसार पति-पत्नी का प्यार सर्वोत्तम है या मैं कहूँगा यही स्वर्ग है धरती का। अगर पति-पत्नी का प्यार सच्चा है और दोनों एक-दूसरे को समर्पित हैं दोनों का एक-दूसरे पर विश्वास अटल है वो घर स्वर्ग है। वहाँ परमात्मा का वास होता है हर समय, जहाँ ऐसा सच्चा प्यार होता है। पति-पत्नी शारीरिक रूप से दो दिखाई देते हैं परन्तु उनकी आत्माएं एक होती है यानि वे टू इन वन होते हैं, वे एक-दूसरे पर न्यौछावर होते है।  

वो एकात्म हो जाते हैं, धन्य है वो घर ऐसे पति-पत्नी जहाँ रहते हैं। परन्तु हमारी युवा पीढ़ी जो पढ़ी लिखी होने के बावजूद भी समाज की इस पहली सीढ़ी घर यानि प्यार को समझ ही नहीं पाई है। वे समझ ही नहीं पाते कि प्यार एक शब्द ही नहीं है। बल्कि इसी प्यार ने हमें पैदा कर दिया है, इसी से हमारा होना है और नासमझी से हम अपने जीवन को स्वर्ग की बजाए नर्क बना लेते हैं। वे शिक्षित होने के बावज़ूद भी एक-दूसरे की भावना को समझ ही नहीं पाते। प्यार एक-दूसरे की भावनाओं का आदर करना है। जब हम शादी कर लेते हैं तो हम समझते हैं कि बस यही तक प्यार की सीमा है। फिर चाहे हम कोर्ट में जा कर अपने आप शादी कर लेते हैं। जिसे हम लव मैरिज कहते हैं या फिर हम अरैंज मैरिज करते है। असल में प्यार की परख यहीं से शुरू होती हैं। 

आज की युवा पढ़ी-लिखी पीढ़ी प्यार का नाटक करकेे शादी भी कर लेती है और शादी का फैसला भी दोनों मिलकर खुद ही लेते हैं। परन्तु ये अहम फैसला लेने से पहले बहुत ज़्ारूरी है कि इस बारे में हम अपने माता पिता या परिवार के सामने अपने फैसले को जरूर रखें। अगर इस फैसले से परिवार नाराज़ है तो फिर भी हमें बहुत सोच समझकर खुद पर पूरा भरोसा है तो ही आगे बढ़़ना चाहिए। क्योंकि शादी कोई गुड्डे-गुड़ियों का खेल नहीं है जो खेला और छोड़ दिया बस हो गया खेल।   

बस अब रिश्ता खत्म। बल्कि यह एक ऐसा फैसला है जो पूरे जीवन चलता है। बल्कि मैं कहूँगा कि इससे अहम फैसला और कुछ है ही नहीं। क्योंकि दो आशाओं का, दो दिलों का, दो शरीरों का एक हो जाना होता है इसमें पूरे जीवन के लिए। शादी का मकसद हवस नहीं है हवस शारीरिक है। परन्तु प्यार एक आत्मा का आत्मा से मिलन है यानि परमात्मा का परमात्मा से मिल जाना और फिर हम सोचें की हम ने अच्छा या बुरा किया ऐसी भावना मन में लाना भी पाप है उस शक्ति का, उस परमपिता परमात्मा, उस गुरू का, उस माता-पिता का, उस समाज का निरादर है जहाँ हम रहते हैं। दो दिलों को तोड़ना इससे बड़ा और पाप नहीं।   

इसलिए हमें समझ लेना चाहिए कि प्यार किसी के साथ ज़्ाबरदस्ती नहीं करता। वो तो सहज है। दो की भावनाओं का एक हो जाना है शारीरिक रूप से भी, मानसिक रूप से भी और दिली रूप से भी बस और कुछ नहीं वो एक ही बचा रह जाता है जो सदा है, सदा से है, सदा से था और वो अब भी है। तो हमारी नई जनरेशन को समझना चाहिए कि प्यार अथाह सागर है। इसको एक शब्द समझ लेना ही हमारे युवाओं की बड़ी भारी भूल है।  

प्यार ही पूजा है, प्यार ही मन्दिर है, प्यार ही मस्जिद है, प्यार ही चर्च हैं, प्यार ही गुरूद्वारा हैं, प्यार ही प्रार्थना है और प्यार ही साधना है, प्यार तपस्या भी है, प्यार आनन्द भी है, प्यार मनोरंजन भी है, प्यार स्वर्ग भी है, या यूँ कहे कि जीवन का रस भी है। इसके बगैर आदमी अधूरा है, दोस्तों की दोस्ती भी प्यार से है, प्यार तलवार की धार भी है, प्यार एक खेल भी है प्यार में पूरा जीवन खेल बन जाता है और इस खेल में बड़ा मज़ा है। हमें इसको कैसे जीना हैं वो हमारी सोच पर निर्भर करता है। प्यार हम से है हम प्यार से है। प्यार ही सब रिश्ते हैं। प्यार से ही औरत और मर्द पति-पत्नी बनते हैं। औरत के बिना आदमी अधूरा है और आदमी के बिना औरत अधूरी हैं। ये दोनों एक-दूसरे के पूरक हैं इन दोनों के मेल से सृष्टि है।

इसी से घर बनता है। ना अकेली औरत पैदाईश कर सकती है ना अकेला मर्द पैदाईश कर सकता है यानी दोनों के मेल से ही उत्पत्ति संम्भव है यानि मेल-फिमेल से ही पूरी सृष्टि चलायमान है यहाँ तक कि पेड़-पौधों को भी जनन के लिए स्त्री रूप में धरती को आधार बनाना पड़़ता है तभी पेड़-पौधों का जन्म होता है। तो इसी तरह से सृष्टि चलती है। यही प्रकृति का नियम भी है। इसलिए मनुष्यता में स्त्री पुरूष का भी अहम रोल है। इसी वजह से प्रकृति ने पुरूष में पुरूषत्व दिया है और स्त्री में स्त्रीत्व दिया है यानि पुरूष की शारीरिक बनावट अलग और स्त्री की शारीरिक बनावट अलग तरह की है। 

इसलिए दोनों का अपना अलग महत्व है और दोनों में ही आकर्षण शक्ति भी होती है। इसी आकर्षण शक्ति से ही हमारे अन्दर प्यार भावना पैदा होती है। आकर्षण प्रकृति का प्राकृत नियम भी है। ये कुदरती होता है जिससे हमें एक-दूसरे से लगाव पैदा होता है, इस लगाव को ही प्यार भावना कहा जाता है। 

हमारी युवा पीढ़ी की सोच

लेकिन आज की युवा पीढ़ी शिक्षित होकर भी इस प्यार शब्द को समझने में नाकामयाब है क्योंकि आज का युवा इसे केवल हवस समझता है आत्मिक प्यार नहीं, प्यार के नाम पर छद्म यानि छल कर रहे हैं। आज हमारे पश्चिमी देश भी प्यार का झूठा दिखावा कर शादी भी कर लेते हैं और तलाक भी जल्दी हो जाते हैं जिससे पाश्चात्य सभ्यता बड़ी दुखी है क्योंकि वे पति-पत्नी के रिश्ते को इतना महत्व नहीं दे पा रहे जितना होना चाहिए। आज के दौर में हमारा देश भारत भी इसी राह पर है। 

जिसका परिणाम बहुत अच्छा नहीं होगा। हम भ्रमित हो रहे हैं। हम शादी के रिश्ते में हक ढूंढ रहे हैं। एक-दूसरे में कमियाँ ढूंढ रहे हैं। और जीवन को नर्क बना रहे हैं। जिसका परिणाम होता है सारे जीवन की बर्बादी। यानि जिस रिश्ते में हमें मौज-मस्ती और आनन्दित जीवन ढूंढना था और हम इसमें पूरा मज़ा ले सकते थे परन्तु फर्क केवल हमारी सोच का है। जहाँ हमारा पूरा जीवन हर्षोउल्लास का होना चाहिए था। आनन्दित होना चाहिए था वहाँ हमने इसे बिना सोच विचार के दुःखमय बना लिया है। ये कैसा प्यार है। प्यार तो एक दूसरे के सामने नतमस्तक है एक-दूसरे के प्रति झुक जाना है एक-दूसरे के प्रति पूर्ण समर्पण है। 

फिर अपना-पराया पति-पत्नी के सामने। कुछ रह ही नहीं जाता फिर तो बस सब अपना हो जाता है। दोनों के लिए मैं खत्म हो जाता हम हो जाता है और इससे भी बढ़ के एकात्म हो जाना कहना ठीक है यानि शरीर देखने में दो हैं परन्तु आत्मिक एक होते हैं इसे ही प्रेम यानि-प्यार जो पति-पत्नी में होता है प्यार कहा जाता है। ये कोई दो चार दिन के लिए या दो चार साल के लिए नहीं होता ये तो हमेशा के लिए होता है और होना चाहिए भूल हमारी सोच की है। हम एक-दूसरे के प्रति समर्पित नहीं होते हैं। 

एक-दूसरे के सामने झुकना नहीं चाहते। असल में हमें एक-दूसरे से प्यार नहीं है तो ही हम दुःखी होते हैं और प्यार क्या है हम समझ ही नहीं पाते। प्यार शादी में बदल जाने के बाद तो हमें आजाद और आनंदित होना चाहिए था परन्तु हम शादी के बाद कैद महसूस करते हैं यही हमारी नासमझी है जो सिर्फ हमारे विचारों का फर्क है।  

मनुष्य और प्रकृति का सम्बन्ध

प्रकृति हमें वही देती है। जो हम सोचते हैं। क्योंकि हम पूरी प्रकृति से जुड़े हुए हैं। हमारे विचार, हमारी सोच अच्छी है तो हमें अच्छा ही मिलेगा और हमारी सोच नैगेटिव हैं तो हमें ना जैसा ही फल मिलेगा। इसलिए पहले तो हमारी सोच सच्ची और सही होनी चाहिए। 

हाँ, परिणाम पाने में समय जरूर कम ज्यादा लग सकता है। परन्तु इसमें हमारा विश्वास भी पक्का होना जरूरी है। और प्रयास भी उतना ही जरूरी है फिर चाहे हम गलत सोच या सही सोच रखते हैं। ये अपने ऊपर निर्भर करता है फिर हमें वही परिणाम प्राप्त होंगे जो हमने किया है जैसी हमारी सोच है मनुष्य की सोच पर ही परिणाम टिका हुआ है। ये करीबन सौ प्रतिशत सही होता है। क्योंकि आकर्षण अपना काम करता ही करता है यानि जो हम देंगे वहीं हमें वापिस मिलता है बल्कि इससे भी कहीं ज्यादा। क्योंकि जब हम बीज को बीजते हैं हमे बहुत ज्यादा यानि कई गुना बढ़ कर ही मिलता है। ये प्रकृति का नियम है। इसमें कोई दो राय नहीं है। 

ऐसा होता ही है और होना भी चाहिए नहीं तो हम कर्म भी नहीं करेंगे और विश्वास भी नहीं करेंगे। हमारा विश्वास ही हमें जीवन में कुछ करने की और बढ़़ने की प्रेरणा देता है और फिर हम वो कर जाते हैं जो शायद हम सोच भी नहीं सकते थे जो हम कर गये होते हैं। ऐसी है हमारी सोच की शक्ति। इसे आप अपना कर देखिए फिर आप खुद हैरान हो जाएंगे। इसके परिणाम अद्भुत होंगे। फिर चाहे आप जैसे भी हैं गरीब हैं या अमीर हैं इससे कोई फर्क नहीं पड़ता। क्योंकि ब्रह्यमाण्ड की शक्तियाँ हर क्षण हमारे साथ हैं। फिर हम उनको माने या ना माने। लेकिन वो हमारे साथ हैं। ये शक्तियाँ हमारी सोच को पूरे विश्वास के साथ इन्हें जो हम पोषण देते हैं उसी हमारी सोच पर काम करती हैं। 

पूरे ब्रह्यमाण्ड में तीन ही शक्तियाँ हैं। एक नैगेटिव शक्ति और दूसरी पॉजिटिव शक्ति और तीसरी शक्ति ग्रेविटेशन यानि बैलेंसड शक्ति जो उन दोनों शक्तियों को रोके यानि थामें रखती हैं फिर इन को हम सत, रज, और तम कहें या इनको ब्रहृमा, विष्णु, महेश कहें। जब हम इन तीनों शक्तियों का सही-सही उपयोग करेंगे तो हमे इसके परिणाम में कुछ नया ईजाद मिलेगा। कुछ नई शक्ति नई चीज पैदा होगी। 

उदाहरण स्वरूप हम बिजली को ही लें अगर हम नैगेटिव पॉजिटिव को सही-सही प्रयोग में लाएं और अर्थ सही दिया जाए तो ये हमें प्रकाशमय बना देगी और अंधेरे को दूर कर देगी जो पूरी दुनियाँ को रोशनी से जगमगा देगी और दुनिया को प्रकाश मान बना देगी। परन्तु यदि हम इन शक्तियों का सही प्रयोग ना कर पाएं तो यह कुछ नया नहीं बना पाएगी या फिर इनके गलत प्रयोग से विधवंश पैदा हो सकता है। 

इसलिए इन तीनों शक्तियों के सही प्रयोग से ही कुछ नया घट पाएगा यानि नये का जन्म होगा। इसी तरह प्राकृतिक रूप से भी प्रकृति के नियामानुसार ये तीनों शक्तियाँ अपना काम करती हैं। परन्तु ये हमारी सोच पर ही निर्भर करता है कि हम इन शक्तियों का प्रयोग मनुष्य जाति के कल्याण के लिए करते हैं या विधवंश के लिए करते हैं। शायद इसीलिए उस शक्ति या उस परमात्मा ने जीवों में नैगेटिव और पॉजिटिव शक्तियाँ दी है तथा तीसरी शक्ति इन में प्यार की है। जिनके जोड़ से पृथ्वी पर जनन क्रिया चलती है। जिससे पूरी सृष्टि की रचना होती है। इसी तरह से उस शक्ति ने मनुष्यता में भी औरत और मर्द की रचना की है जब इन दोनों का योग होता है तो एक नया जन्म नया मनुष्य पैदा होता है। क्योंकि औरत और औरत के मिलन से जन्म नहीं होता और फिर मर्द और मर्दं के योग से भी नया जन्म नहीं हो सकता। इसलिए औरत और मर्द का योग इस संसार की रचना के लिए या नये जन्म के लिए जरूरी है और इन की शारीरिक रचना भी अलग-अलग है। इन दोनों के शारीरिक गुण भी अलग-अलग हैं। इन दोनों में भी वही तीन शक्तियाँ हैं जिससे एक नया मनुष्य पैदा होता है।  

नारी शक्ति क्या हैं

वर्तमान युग में यानि आधुनिक युग में हम नारी शक्ति को एक नया तरीका सिखाने में लगे हुए हैं यानि हम इस शक्ति को पुरूष जैसा बनाने की कोशिश कर रहे हैं जो सरासर गलत है। फिर चाहे हम धन कमाने के लिए जैसा कि आज होड़ लगी हुई है के लिए कर रहे हैं या मॉडर्न दिखावे के लिए कर रहे हैं हम बिल्कुल गलत दिशा में जा रहे हैं। ऐसा करके हम मातृत्व खत्म कर रहे हैं और माँ का दर्जा औरत के पास ही है पुरूष के पास नहीं। पुरूष के पास पितृत्व का गुण है जो कुदरती होता है जिसको जान बूझ कर या बनाया नहीं जा सकता पैदा नहीं किया जा सकता। ये गुण पुरूष में भी और स्त्री में भी इन के ये गुण  God Gifted गुण हैं प्राकृतिक हैं।  

जैसा की प्रकृति में हम देखते आ रहे हैं इसको कोई भी या सांइटिस्ट बना नहीं सकता। बन ही नहीं सकता। ये उस शक्ति का उस परमात्मा का उस विधाता का नियम है जो हमें कुदरती रूप में मिला हुआ है फिर हम चाहें कुदरत को मानें या ना मानें इससे कुछ फर्क नहीं पड़ता। प्रकृति तो अपने काम को प्राकृत रूप से करती रहती है फिर ये कोई मेरे कहने से ही या समझने वाली बात नहीं है ये तो सबको पता है। मैं कोई नई बात नहीं कर रहा ये तो होता है। ये हमारे सामने प्रैक्टीकली है और इसको हम अपने किसी तर्क से झुठला भी नहीं सकते। क्योंकि ये तो हम देखते आ रहे हैं और उस शक्ति उस शाश्वत सत्ता ने उन जीवों को दी है। 

ताकि सृष्टि का संचालन होता रहे हालाँकि उस परम सत्ता की इस शक्ति को हर आदमी नहीं जानता हमारे में या कहें कि पूरे संसार में कुछ ही ऐसी शख्सियत हैं जो इस शक्ति को अपने साधना के मार्ग से जान पाई हैं जिनको भी औरत ने ही जन्म दिया है। जैसे-महात्मा बुद्ध, महावीर स्वामी, स्वामी विवेकानन्द, कृष्णमूर्ति, गुरू नानक, कबीर, सन्त रविदास, मीराबाई, कमाली, धन्ना-भगत और सूफी फकीर तथा दुनियाँ में कुछ दूसरे धर्मों के फकीर हुए हैं जो संत कहलाए और आधुनिक युग में ओशो जैसे फकीर हुए है जो उस परम सत्ता को अपनी साधना मार्ग से जान पाए हैं। 

ये साधना मार्ग से ही जानी जा सकती हैं। तो मेरा मानना तो यही है हाँ, आप मानें या ना मानें। ये आपकी आज़ादी है। ये मेरा विचार है। मेरे विचार में जो आया वो मैं लिख दे रहा हूँ। मैं इन बातों को मानने के लिए किसी को बाध्य भी नहीं कर सकता और मुझे करना भी नहीं चाहिए। क्योंकि सब का अपना विचार होता है और ना ही सब के एक जैसे विचार हो सकते। इसलिए सब की अपनी अपनी अभिव्यक्ति है। तो ऊपर मैंने पुरूषत्व और स्त्रीत्व की बात कही। मेरे ख़्याल से औरत का रोल जन्म की प्रक्रिया में पुरूष से ज्यादा है। इसलिए हम उसको नारी शक्ति भी कहते है और ये हम ठीक ही कहते हैं। क्योंकि ये वो शक्ति है जिससे इस पूरी दुनियाँ का जन्म होता है। ये जन्मदायिनी है। इसको हमें सशक्त और मजबूत तो बनाना ही चाहिए ताकि ये अपनी तथा अपने संसार की रक्षा कर सके। परन्तु इसका स्त्रीत्व छीन कर नहीं, जो आधुनिक समय में हो रहा है। जो नारी स्वभाव के विपरीत है। आज हम नारी को जाने अनजानें में उस स्त्रीत्व से दूर ले जा रहे हैं यानि मातृत्व से दूर ले जा रहे हैं। नारी भी खुश हो कर इसे अपनाने में लगी हुई है। लेकिन ये अनजाने में स्त्रीत्व से दूर हो रही है जो इसका महत्वूपर्ण गुण है और उसका ये गुण ही इसको मातृत्व सिखाता है। 

मातृत्व बहुत बड़ी जि़्ाम्मेदारी नारी की है। वास्तव में ये देवी शक्ति है, ये दात्री है। पुरूष से कहीं ज्यादा ये अपनी ड्यूटी निभाती है। जिसको पुरूष नहीं निभा सकता। ये जन्म देती है उसका पालन-पोषण करती है। उसको प्यार देती है। बच्चे के पालन-पोषण पर अपना सब कुछ दांव पर लगाने को हर समय तैयार रहती है, अपने सुख का ध्यान भी अपन बच्चे पर लगा देती है। उसको हर तरह से शिक्षित करने की कोशिश करती है। उसको चलना, बोलना सिखाती है। उसको तहज़ीब सिखाती है। संसार में आने से पहले से ही यानि गर्भ में आते ही उसका ध्यान रखना शुरू कर देती है। सारी दिक्कतों को अपने आप सहन करते हुए अपने बच्चे को सारे सुख देने की कोशिश करती है और स्वयं अपने दूध से उसका पोषण करती है। यह बहुत बड़ा और महान कत्र्तव्य नारी का है। इस तरह से नारी संसार को जन्म देती है और उस का पोषण करती है। जिससे ये संसार चलायमान है। इसलिए नारी का फर्ज़ बहुत विकसित है और पुरूष को हर वो सुख प्रदान करती है जो ये दे सकती है यहाँ तक कि अपने जीवन तक को भी पुरूष को दे देती है यानि हर रूप में ये पुरूष का साथ देती है। अपना सब कुछ पुरूष को सौंप देती है। औरत की त्याग भावना भी सबसे ऊपर है और ये वास्तव में महान त्याग है तथा ये सारे गुण जो मैंने ऊपर लिखे वो सब स्त्री में हैं। ये गुण पुरूष में नहीं पाए जाते। लेकिन फिर भी मैं यह कहूँगा कि पुरूष स्त्री में है और स्त्री पुरूष में है। वो अलग नहीं है। हाँ, देखने में ये अलग-अलग दिखाई देते हैं परन्तु फिर भी ये दोनों एक हैं। लेकिन इसे देखने और समझने का नज़रिया चाहिए। 

प्यार जिसे समझना बहुत जरूरी है ये पुरूषों को स्त्री से ही मिला है। प्यार हमें समर्पण सिखाता है, प्यार हमें साधना सिखाता है। उस परमात्मा को पाने की चाह भी समर्पण से पूरी होती है यानि अपना कुछ भी नहीं सब दूसरे का है जिसको हम दूसरा कहते हैं वो दूसरा नहीं हमारे भीतर है जिसे हम परमात्मा कहते हैं वो अलग नहीं है जो सब में है और सब उसमें हैं। इसलिए संत जितने पहुँचे मंजिल पर उन्होंने उस शक्ति को अपना सब समर्पित किया है। उनकी सोच से जो हमारे पास है वो सब उसी का है ये सोच कर ही वो समर्पण कर पाए है और मंजिल पर पहुँचे हैं तथा उन्होंने अस्तित्व को या अपने आप को जान लिया था। अगर हम कहें कि प्यार भगवान को पाने का माध्यम है, तो भी गलत नहीं हैं। क्योंकि प्यार से ही पूरा संसार जुड़ा हुआ है या कहें कि प्यार ही भगवान है। प्यार दिल से दिल को जोड़ता है। जिससे हमारा संसार बनता है। हमारा समाज बनता है। हमारा घर बनता है। पति-पत्नी बनते हैं। प्यार हमें आनन्द सिखाता है प्यार हमें रहना सिखाता हैं। घर भी प्यार की सब से छोटी इकाई है। जो पति-पत्नी के प्यार से बनते हैं। 

शादी भी प्यार से ही जुड़ाव करती है औरत-मर्द का यानि सारे रिश्ते भी प्यार से ही हैं। इसलिए प्यार खाली एक मात्र शब्द ही नहीं इसकी व्याख्या विस्तृत है। प्यार हमें जोड़ना या मिलना सिखाता है। प्यार खुशियों का इज़हार है। जो हम जाने अनजाने करते भी हैं और सब एक-दूसरे की भावनाओं से जुड़ते हैं। हमें अपनापन की भावना का आभास होता है। अगर हमारे अन्दर प्यार भावना नहीं हैं तो हम जीवन को नीरस महसूस करते हैं। जीवन में खुशियाँ नहीं होती और जीवन नकारा लगता है यानि हम जीवन का आनन्द नहीं उठा पाते। इसलिए प्यार का हमारे जीवन में ख़ास महत्व है या यूँ कहें कि प्यार ही जीवन है। इसलिए शब्द प्यार का खास महत्व है। 

प्यार वरदान है सृष्टि को। प्यार सहज है यह किसी के साथ जबरदस्ती नहीं है। किसी के साथ छल भी प्यार नहीं है और प्यार अपना मतलब भी सिद्ध करना नहीं है। प्यार धोखा भी नहीं है। प्यार आडम्बर भी नहीं है प्यार मैला नहीं प्यार साफ है, सुन्दर है, खरा है, शान्त है, शीतल है, प्यार प्यारी चंचलता भी हैं जो बहुत सुकून दिल को देती है। प्यार सब कुछ का मिल जाना है, प्यार आत्मिक है, प्यार अपने आप में पूर्ण है लेकिन एक प्यास भी है, प्यार जन्म है, प्यार मिलन है, उस शक्ति का एक रूप है। 

यह शाश्वत है, प्यार पूजा है, प्यार अर्पण है, पूजा हमें प्यार की करनी चाहिए ताकि मानवता में प्यार फैले और मानवता को कुरूप होने से बचाया जा सके और धरती पर जीवन सुन्दर बन सके। प्यार के फूल खिल सकें और पूरी धरती प्यार से महक उठे, पूरी मानवता खिल उठे और मानवता आनन्द मनाएं और हमारे चारों ओर खुशियाँ ही खुशियाँ हो और एक हँसता हुआ जीवन धरती पर पैदा हो और ये तभी हो सकता है जब हम प्यार का सही मतलब समझ सकें और पूरी मानवता को प्यार से भर दें। फिर पूरी धरती स्वर्ग बन जाएगी। तब मानव सुखी और समृद्ध होगा। मेरे विचार से यही प्यार का अर्थ भी है जिसे हम प्यार शब्द स्वअम कहते हैं। शादी करने से पहले हम प्यार में एक-दूसरे के प्रति पूरे समर्पित होते हैं और प्यार में एक- दूसरे की हाँ में हाँ मिलाते हैं। परन्तु शादी के बाद हम शादी के पहले जो वायदे निभाते थे उस पर गौर नहीं करते। अगर हम दोनों उन शादी से पहले की बातों पर थोड़ा गौर करें तो हम यह समझ पाएंगे और फिर पूरे जीवन को प्यार से जी पाएंगे और अपने घर जो पति-पत्नी से बनता है को स्वर्ग बना पाएंगे। तब पूर्ण रूप से एक-दूसरे के प्रति समर्पित रहेंगे। फिर ना कोई शिकायत होगी ना शिकवा फिर हम जीवन का पूर्ण आनन्द ले पाएंगे। 

घर जो पति-पत्नी से बनता है और सजता है बगैर पत्नी के भी घर अच्छा नहीं लगता और बगैर पति के भी इन दोनों से ही घर बनता है। घर में पत्नी का रोल पुरूष के बजाय ज्यादा होता है। ज्यादातर घर औरत से ही सजता है। बगैर पत्नी के घर नहीं बल्कि शमशान घाट जैसा लगता है। घर को चलाने वाली स्त्री ही होती है। बल्कि घर की मालिक ही पत्नी होती है अगर पत्नी इस बात को समझती हो। स्त्री को घर का होम मिनिस्टर भी लोग कहते हैं। परन्तु हम इस समाज और संसार की सबसे छोटी इकाई को और पति-पत्नी के रिश्ते को थोड़ा समझ से काम लें तो स्वर्ग जो हम कहते हैं बस सुन लिया है को हम वास्तविक स्वर्ग बना सकते हैं जिसे हम धरती का स्वर्ग भी कह सकते हैं फिर किसी सुने हुए स्वर्ग जो किसी ने देखा ही नहीं सिर्फ कल्पना है वो भी इस पति-पत्नी के रिश्ते का जो स्वर्ग है इन दोनों का प्यार ऐसा है कि और कोई भी स्वर्ग तुच्छ है। क्योंकि ये इतना प्यारा रिश्ता है कि जीने का मज़ा ही पत्नी के साथ होने में कई गुना बढ़ जाता है। क्योंकि शादी से पहले जीवन में पुरूष अकेला सा होता है। परन्तु शादी के बाद स्त्री एक ऐसा दोस्त मिल जाती हैं जो पूरा जीवन पुरूष का हर तरह से साथ देती है और साथ ही नहीं बल्कि शारीरिक और दिली रूप से भी एक-दूसरे के प्रति दोनों ही समर्पित होते हैं अगर दोनों इस रिश्ते की कद्र करना जानते हैं। दुनियां में इस जैसा दूसरा कोई भी रिश्ता नहीं होता। ये संसार का अहम सम्बन्ध है और अटूट, निहायत ईमानदार, और निष्काम भाव भरा रिश्ता है। दोनों तरफ से कोई हक कोई मांग नहीं रह जाती। 

हर पत्नी गृह कार्य को भी बखूबी निभाती है जो पुरूष के लिए बड़ा कठिन है जिसको स्त्री बड़े प्यार से और आराम से कर लेती है इसलिए पुरूष का शुभचिंतक भी पत्नी के बराबर कोई दूसरा नहीं है। पत्नी घर के सारे कार्य खुद करती है। परिवार, पति तथा बच्चों को खुद सम्भालती है। खाना बनाना तथा पति के साथ मिलकर खेती बाड़ी तथा पशुओं को सम्भालना और दूसरे गृह कार्य, औरत खुद घर को सम्भालती है जिससे औरत का महत्व और भी बढ़ जाता है। पुरूष बाहर से कमा कर ला सकता है परन्तु घर नहीं सम्भाल सकता। औरत घर के कार्यों में निपुण होती है, औरत बड़ी सहनशील होती है तथा घर की हर शिकायत को निपटाने में सक्षम होती है। पति के साथ जुड़ें हुए हर रिश्ते को औरत भली-भांति निभाती है और फिर कोई भी शिकायत नहीं करती बस वो पति और परिवार से प्यार चाहती है, हर औरत खाना बनाने में भी निपुण होती हैं। 

इसीलिए औरत को सबसे बड़ा धर्मात्मा भी कहा गया है। औरत खुद भूखा रह कर भी परिवार तथा बच्चों का भरण- पोषण करती है। बस इसे प्यार चाहिए फिर ये हँसते हुए घर का हर कार्य करती है। पत्नी पति का सबसे बड़ा दोस्त भी है। और फिर आधुनिक समय में तो औरत नौकरी भी करती हैं और फिर पूरा गृह कार्य भी औरत ही निपटाती हैं यानि नित्य प्रति औरत को दोहरे कर्तव्य निभाने पड़ रहे हैं। इसलिये स्त्री-पुरूषों से अधिक मेहनती भी है और धार्मिक भी। त्याग की मूर्ति भी। 

औरतें रहम दिल भी हैं। स्त्री माँ का रूप भी है बहन के रूप में भी है और पत्नी रूप भी। इन सब रूपों में औरत है। पत्नी पति का दोस्त भी है तथा शुभचिंतक भी औरत है। पत्नी-पति के लिए देवी भी है। क्योंकि ये पति की हर इच्छा को पूर्ण करने की भरपूर कोशिश करती है यानि पत्नी सेविका भी है पूजा भी है और एक ऐसी दोस्त जो हर समय हर स्थिति में पति के साथ रहती है इतना साथ संसार में कोई भी नहीं दे सकता तथा पत्नी का पूरा संसार उसका पति होता हैं अगर पति सही विचार का है उन बातों को समझता है और फिर भारत में तो नारी के लिए पति उसका भगवान समझा जाता है वो पति के लिए अपना परिवार, माँ-बाप, भाई-बहन और दूसरे अपने रिश्तों को त्याग कर पति के घर को अपना घर बना लेती है तब पति की भी जिम्मेदारी बनती है कि वह पत्नी को वह हर सुख दे जो उसे चाहिए ताकि पत्नी मायके के सुखों को भूल कर अपनी ससुराल के सुख अच्छे लगे ताकि पत्नी खुश रह सके। 

पति- पत्नी को भरपूर प्यार दे ताकि पत्नी को मायके की याद ही ना के बराबर हो जाए और पत्नी को अपना घर छोड़ने का पछतावा ही ना रहे और सुसराल में ज्यादा प्यार और जो हर औरत की इच्छा होती है वो सब ससुराल में पूरी हो जाएं और वो अपने आप को खुशनसीब समझे। फिर वो घर को यानि पति-पत्नी के रिश्ते को स्वर्ग बना देती है और जी जान से अपना पत्नी धर्म निभाती है। बस वह पति से प्यार चाहती है और फिर उसकी कोई माँग नहीं रह जाती। पति और उसका परिवार ही उसके लिए सब कुछ हो जाता है तब वो पति तथा उसके परिवार के लिए सारे दुःख भी उठाने को तैयार रहती है उसे पति सुख में ही सुख मिलता है। फिर दुःख भी अगर है तो वो हँस कर सहन कर लेती है और हर प्रकार से पति की हो जाती है। 

स्त्री पुरूष की बुराई भी सहन नहीं कर सकती। वह पति को खुश देख कर बड़ी खुश होती है। पति के गुस्से को भी वह हँस कर टाल जाती हैं और कोई शिकायत भी नहीं करती। बस पति का प्यार ही उस की सब शिकायतों को दूर कर देता है। पति का हर विचार उसका अपना विचार होता है। पति का हर कार्य उसका अपना कार्य हो जाता है। पति का शरीर भी उसका अपना शरीर हो जाता है। वो हर समय पति की पूजा करती है और पति सुख ही उसका अपना सुख हो जाता है। तो पति का भी कर्तव्य बनता है कि वह अपनी पत्नी की भावनाओं का आदर करे। 

हमारी युवा पीढ़ी का विचार

लेकिन हमारी आधुनिक युवा पीढ़ी जो पढ़ी लिखी शिक्षित है। वो इस बात को समझ ही नहीं पाई कि औरत हमारी गुलाम नहीं है नौकर नहीं है। वो भी एक इंसान है, उसे भी जीने की आज़ादी है उसके भी कुछ हक हैं जो वह कभी मांगती ही नहीं उसे उसका प्यार चाहिए बस वो इसी में संतुष्ट है और ये मुश्किल नहीं है बस थोड़ा समझ चाहिए। हमारा पढ़ा-लिखा युवा असल में घर, समाज, देश, संसार क्या है जिसमें हम रहते हैं। उसके मायने क्या है। या तो वो उसे जानता ही नहीं या वह पढ़ा-लिखा अनपढ़ है। 

मेरे ख़्याल से वो खाली एक कागजी डिग्री लेकर संतुष्ट हो गए लगते हैं। हमारी पहली शिक्षा घर और समाज को समझना है। जिसमें हम पले बढ़े होते हैं वो क्या हैं? हमें घर में और समाज में कैसे रहना है और क्या समझना है। रिश्ते नाते क्या हैं? हमें उन्हें कैसे निभाना है। ताकि एक सभ्य समाज और घर बना सकें। हमें अपने जीवन के फैसले कैसे लेने हैं। हमें अपने सपनों को कैसे साकार रूप देना है। 

हम इतना पढ़ना यानि शिक्षित होने के बाद भी अपने जीवन के फैसले लेने में सक्षम नहीं होते जबकि ये समाज की डिग्री भी जो पहली सीढ़ी है हमारी पढ़ाई की, डिग्री से भी ज़रूरी है फिर या तो हम मानसिक विकृति से भरे हुए है। या हमने उसे सीख कर भी नहीं सीखा, समाज की पहली सीढ़ी घर होता है। जिसको हमें शिक्षा प्राप्त करते हुए ही सीख लेना चाहिए। अगर हम घर और पति-पत्नी के रिश्ते को सही चलाना जानते है तो ही हम असल में शिक्षित कहलाएगें तो ही हम एक सभ्य समाज की स्थापना कर पाएंगे। 

सबसे पहले तो हम शिक्षित होकर भी नैगिटीव विचारों से ग्रसित हैं और हमारे अंदर पॉजिटिविटी नहीं है। जो इंसान का सबसे बड़ा अवगुण है। हम शायद पॉजिटिव मांइड नहीं या हमारी मानसिकता विकृत है। 

या हम शिक्षित होने का मतलब ही नहीं समझ पाए। शिक्षित होने का मतलब कागज़ी डिग्री ही नहीं बल्कि योग्य होना है, हर तरह से सक्षम होना है। अगर हम असल में शिक्षित हैं तो ही हम अपने फैसले निडर होकर ले पाएंगे जो जीवन के लिए जरूरी हैं। 

जीवन के अहम फैसले लेने में जब हम सक्षमता हासिल कर लेंगे तभी हम असल में पढ़े लिखे-कहलाएं जाएगें। हम शिक्षा का अर्थ इतना ही समझ पाए हैं कि बस एक नौकरी मिल जाए। हाँ, नौकरी हमें जीवनयापन के लिए बहुत जरूरी है। क्योंकि किसी भी फील्ड में हमें काम तो करना ही है। पैसा या धन मनुष्य की जरूरत है। 

इसलिए हमें पैसा चाहिए उसके बगैर हमारा जीवन बड़ा कठिन मालूम होगा। हमारे जीवन यापन की सब चीजें हम पैसे से ही खरीद पाएंगे। इस धरती पर इसलिए मनुष्य जीवन संघर्षरत है ऐसा दूसरे जीवों में नहीं है क्योंकि वे प्रकृति द्वारा दिए गए साधनों से ही अपनी जरूरतें पूरी कर लेते हैं। मनुष्य ने अपनी विकसित सोच से अपने जीवन यापन की जरूरतों को अन्य जीवों की अपेक्षा व परिस्थिति वश बढ़ा लिया है जैसे-जैसे मनुष्य की समझ बढ़ती गई उसने अपने जीने के नए और आधुनिक तरीकों को अपनाकर अपनी सोच को विकास दिया है, यही फर्क है। 

आदिमानव और आज के मनुष्य में जो अच्छा भी है परन्तु आज हम शिक्षित होने के बाद भी यह समझने में नाकामयाब रहें है कि शिक्षा मनुष्य को हर क्षेत्र में कामयाब बनाती है। हमारी सोच हमारे कमाई के नए आयाम प्रदान करती है। असल में शिक्षित आदमी अपने लिए और समाज के दूसरे लोगों के जीने के नए रास्ते खोल देता है। 

तब हम नौकरी से भी ज्यादा कारगर और विकसित हो पाएंगे और शिक्षा का सही  अर्थ समझ पाएंगे और आज़ादी भरा जीवन, समृद्ध जीवन, बिना बंदिश का, आज़ाद सोच का जीवन जी पाएंगे और समाज प्यार और भाईचारे का अपनापन के आभास वाला और सही मायने में देश और समाज को समपन्नता भरा विकसित जीवन दे पाएंगे। 

तो हमें इस संकुचित सोच से बाहर आकर शिक्षा का सही अर्थ समझना होगा। हमें एक सभ्य स्त्री सभ्य पुरूष और सभ्य समाज बनाना होगा क्योंकि सभ्य स्त्री-पुरूष ही सभ्य समाज को जन्म दे पाएंगे। आज हम शिक्षा से जितना सीख पाए हैं वो नाकाफी है उसके बाद भी हमारी मानसिकता विकृत है क्योंकि समाज में आज भी कई तरह की बुराईयाँ व्याप्त हैं। जो रोज हम अखबारों में पढ़ते हैं। 

ये घटनाएँ हमारी शिक्षा का अधूरापन ही बताती हैं और हमारी मानसिक विकृतता को दर्शाती हैं। जिसका सारे समाज पर असर पड़ता है क्योंकि एक सभ्य और शिक्षित समाज ऐसा नहीं कर सकता। वो हर तरह से समाज का भला चाहेगा। ऐसी छोटी हरकत वो नहीं कर सकता जिसकी वजह से समाज विक्षिप्त हो। शिक्षित आदमी शिष्टाचार जानता होगा। सभ्य होगा आदर्शवादी होगा, ममतामयी होगा व प्रेममयी होगा। वो जीवन का आदर करेगा, उसका अनादर नहीं करेगा, वो जीवन को जीना जानता होगा। सही विकास को जानने वाला होगा।   

मनुष्यता को समझने वाला होगा, वो किसी भी क्षेत्र में हो उसकी सोच देश और समाज को विकास देगी। उसकी सोच प्यार फैलायगी। जिससे समाज में भाईचारा और एकता होगी, जिससे सामाजिक संगठन पैदा होगा। समाज से बुराईयाँ खत्म होगी और हम एक प्यार भरा जीवन जी सकेगें। यही शिक्षा का सही मतलब भी है। जो आज दिखाई नहीं देता बल्कि समाज में आपाधापी और एक-दूसरे को धक्का देकर आगे बढ़ने की होड़ लगी हुई है। ये सबका विकास नहीं कहा जा सकता। ऐसा विकास अलगाव वाद पैदा करता है, आपसी प्रेम खत्म करता है। आपसी भाईचारा खत्म करता है, ये पूर्ण विकास नहीं कहा जा सकता। पूर्ण विकास तो सबको एक साथ लेकर चलता है और आपस में सामंजस्य पैदा करता है।

